pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศธ.สั่งปรับแผนงบกระทรวง เรียนออนไลน์ งดเก็บค่าเทอม ปวส. [กระทรวงศึกษาธิการ]
วันอาทิตย์ที่ 29 มีนาคม 2563
ศธ.สั่งปรับแผนงบกระทรวง เรียนออนไลน์ งดเก็บค่าเทอม ปวส. [กระทรวงศึกษาธิการ]
ศธ.สั่งปรับแผนงบกระทรวง เรียนออนไลน์ งดเก็บค่าเทอม ปวส.
(29 มีนาคม 2563 : ข่าวเช้าวันหยุด ช่อง 33HD) กระทรวงศึกษาธิการ สั่งปรับแผนงบกระทรวง เตรียมแผนการเรียนออนไลน์ พร้อมเตรียมเสนอ ครม. งดเก็บค่าเทอมระดับ ปวส. ทั้งของรัฐและเอกชน
นายณัฎฐพล ทีปสุวรรณ รัฐมนตรีว่าการกระทรวงศึกษาธิการ กล่าวว่า กระทรวงศึกษาธิการ มีนโยบายให้ทุกหน่วยงานปรับแผนการใช้จ่ายงบประมาณปี 2563 เพื่อนําไปช่วยเหลือพี่น้องประชาชนทั่วไปที่กําลังตกงาน ผู้ที่เป็นแรงงานอิสระ หรือแรงงานที่กําลังเข้าสู่ระบบหรือเด็กอาชีวะจบใหม่และจัดหาครูเสริมความรู้ ฝึกอาชีพ ด้วยการเรียน Digital Skill เพิ่มทักษะออนไลน์ และ การใช้ภาษาอังกฤษ ตามแนวทางที่ ศธ.กําหนดไว้ ตั้งแต่ต้น เพื่อใช้ได้จริง พร้อมทั้งศึกษาแนวทางการเรียนออนไลน์ให้กับนักเรียนก่อนเปิดภาคเรียน รวมทั้งนโยบาย Work From Home เน้น Social Distancing หรือระยะห่างทางสังคม และเตรียมเสนอ ครม.ให้งดเว้นไม่เก็บค่าหน่วยกิตการเรียนระดับ ปวส. ทั้งของรัฐและเอกชนกว่า 350,000 คน เริ่มตั้งแต่ปีการศึกษานี้ จนกว่าสถานการณ์จะคลี่คลาย
ขณะเดียวกัน เมื่อวันที่ 23 มีนาคม 2563 คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ ได้จัดประชุมทีมหารือการสอนออนไลน์แบบ Unplugged Coding ด้วยการเปลี่ยนบ้าน เป็นสถานศึกษาภายในครอบครัวที่เด็กทุกช่วงวัยจะมีความสุขและสาระ ในช่วงวิกฤติโควิด-19 และร่วมจัดรายการเรียนรู้ทักษะด้วย Coding ผ่านทาง Facebook Live ใน “รายการ @จันทรเกษม” เมื่อวันอังคารนี้ที่ผ่านมา
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ ต้องการให้นักเรียนเอกชนทุกคนได้เข้าถึงการศึกษาออนไลน์ฟรี โดยไม่มีค่าใช้จ่าย นักเรียนสามารถเรียนฟรีที่บ้าน ปลอดภัย และได้ความรู้ โดยจะมีสถาบันการศึกษาเอกชนชั้นนํา 5 แห่งเข้ามาช่วย ตั้งแต่ประถมศึกษาปีที่ 1 ถึงมัธยมศึกษาปีที่ 6 ทั้งการสอนแบบไลฟ์สด และบันทึกเทปการสอน
รัฐบาลไทย-ข่าวทำเนียบรัฐบาล-สมาพันธ์นักหนังสือพิมพ์อาเซียนเข้าเยี่ยมคารวะรองนายกรัฐมนตรี
วันพฤหัสบดีที่ 25 มกราคม 2561
สมาพันธ์นักหนังสือพิมพ์อาเซียนเข้าเยี่ยมคารวะรองนายกรัฐมนตรี
สมาพันธ์นักหนังสือพิมพ์อาเซียนเข้าเยี่ยมคารวะรองนายกรัฐมนตรี
วันนี้ (25 มกราคม 2561) เวลา 16.00 น. ประธานสมาพันธ์นักหนังสือพิมพ์แห่งประเทศไทยและคณะตัวแทนสมาพันธ์นักหนังสือพิมพ์อาเซียน เข้าเยี่ยมคารวะ นายวิษณุ เครืองาม รองนายกรัฐมนตรี ณ ห้องประชุม 301 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีแสดงความยินดีที่ได้พบกับตัวแทนสมาพันธ์นักหนังสือพิมพ์อาเซียน (Confederation of ASEAN Journalists - CAJ) ในโอกาสที่เดินทางเยือนประเทศไทย เพื่อเข้าร่วมการประชุมใหญ่ประจําปีที่จะจัดขึ้น ในวันที่ 26 มกราคม 2561 ซึ่งรองนายกรัฐมนตรีหวังเป็นอย่างยิ่งว่าการประชุมดังกล่าวจะประสบความสําเร็จตามที่หวังไว้ โดยฝ่ายสมาคมนักข่าวเวียดนาม ในฐานะประธานสมาพันธ์นักหนังสือพิมพ์อาเซียน ในวาระปี พ.ศ. 2558 – 2560 กล่าวขอบคุณที่รองนายกรัฐมนตรีได้สละเวลาให้เข้าพบในวันนี้ และระบุถึงบทบาทของสมาพันธ์นักหนังสือพิมพ์อาเซียนที่เป็นกลไกหลักในการผลักดันความร่วมมือของสื่อในภูมิภาค พร้อมทั้งกล่าวถึงความสําคัญของการประชุมใหญ่ที่จะจัดขึ้นในวันพรุ่งนี้ว่า จะเป็นเวทีสําคัญสําหรับสมาชิกของสมาพันธ์ฯ ในการแลกเปลี่ยนข้อคิดเห็นในประเด็นต่าง ๆ ระหว่างกัน
โอกาสนี้ รองนายกรัฐมนตรีระบุว่า นายกรัฐมนตรีฝากความความปรารถนาดีมายังสมาพันธ์นักหนังสือพิมพ์อาเซียน และขอให้สมาพันธ์ฯ ทําหน้าที่เพื่อส่งเสริมความร่วมมือระหว่างกันอย่างเต็มที่เช่นนี้ต่อไป อีกทั้งยังชื่นชมการทํางานของสมาคมนักข่าวเวียดนามตลอดช่วงที่ทําหน้าที่ประธานสมาพันธ์ฯ พร้อมกล่าวยินดีกับสมาพันธ์นักหนังสือพิมพ์แห่งประเทศไทยที่จะเข้ารับตําแหน่งประธานสมาพันธ์ฯ ในวาระต่อไป นอกจากนี้ ยังเน้นย้ําว่ารัฐบาลไทยยินดีที่จะให้ความร่วมมือกับสมาพันธ์ฯ อย่างเต็มที่
ทั้งนี้ สมาพันธ์นักหนังสือพิมพ์อาเซียน ประกอบด้วย สมาพันธ์นักหนังสือพิมพ์แห่งประเทศไทย สมาคมนักข่าวอินโดนีเซีย สหภาพแรงงานสื่อมวลชนมาเลเซีย สมาคมนักข่าวฟิลิปปินส์ สหภาพแรงงานสื่อมวลชนสิงคโปร์ สมาคมนักข่าวเวียดนาม และสมาคมนักหนังสือพิมพ์ลาว โดยในปีนี้ สมาคมนักข่าวกัมพูชาจะเข้าร่วมเป็นมาชิกของสมาพันธ์ฯ รายล่าสุด โดยเป็นเวทีที่มีเป้าหมายเพื่อยกระดับการรับรู้และความเข้าใจระหว่างประชาชนในอาเซียน และเป็นสะพานเชื่อมสังคมและวัมนธรรมที่แตกต่างในภูมิภาค พร้อมทั้งยังส่งเสริมสื่อในภูมิภาคให้มีเสรีภาพละความรับผิดชอบ
รัฐบาลไทย-ข่าวทำเนียบรัฐบาล-ไอแบงก์ สอดรับนโยบายการให้บริการ ภายใต้การประกาศขยายเวลาพ.ร.ก.ฉุกเฉิน ทั่วราชอาณาจักร [กระทรวงการคลัง]
วันศุกร์ที่ 1 พฤษภาคม 2563
ไอแบงก์ สอดรับนโยบายการให้บริการ ภายใต้การประกาศขยายเวลาพ.ร.ก.ฉุกเฉิน ทั่วราชอาณาจักร [กระทรวงการคลัง]
ไอแบงก์ สอดรับนโยบายการให้บริการ ภายใต้การประกาศขยายเวลาพ.ร.ก.ฉุกเฉิน ทั่วราชอาณาจักร !
ธนาคารอิสลามแห่งประเทศไทย (ไอแบงก์) รัฐวิสาหกิจสังกัดกระทรวงการคลัง สอดรับนโยบายการให้บริการ พร้อมปฏิบัติงานตามแผนบริหารความต่อเนื่องทางธุรกิจ (BCP) อย่างต่อเนื่องในเดือนพฤษภาคม หลังจากที่รัฐบาลมีการประกาศขยายเวลาพรก.ฉุกเฉิน ทั่วราชอาณาจักร มีผลตั้งแต่วันที่ 1 -31 พฤษภาคม 2563 ซึ่งธนาคารยังคํานึงถึงความปลอดภัยต่อการให้บริการของลูกค้าธนาคารและพนักงานอย่างต่อเนื่อง
นายวุฒิชัย สุระรัตน์ชัยกรรมการและผู้จัดการ ธนาคารอิสลามแห่งประเทศไทย (ไอแบงก์) เปิดเผยว่า เพื่อให้เป็นไปตามนโยบายของภาครัฐในการควบคุมสถานการณ์การแพร่ระบาดโรคไวรัส โควิด-19 คณะอนุกรรมการบริหารจัดการภาวะวิกฤต (Crisis Management Committee : CMC) มีมติให้มีการปฏิบัติงานเพื่อรองรับการดําเนินธุรกิจอย่างต่อเนื่อง โดยมีมาตรการเพิ่มเติมดังนี้
1. ให้พนักงานสํานักงานใหญ่ปฏิบัติงานตามเวลาปกติ คือ ตั้งแต่เวลา 08.30 -16.30 น.
2. การปฏิบัติงานจากสถานที่อยู่อาศัย (WFH –Work From Home) ดําเนินการต่อไปเฉพาะหน่วยงานที่ไม่มีผลกระทบต่อการให้บริการลูกค้า
3. เนื่องจากในเดือนพฤษภาคม มีวันหยุดยาวต่อเนื่อง เนื่องจากในเดือนพฤษภาคม มีวันหยุดยาวต่อเนื่อง ขอความร่วมมือพนักงานงดหรือชะลอการเดินทางข้ามจังหวัด หากไม่มีความจําเป็น เพื่อป้องการติดเชื้อและแพร่ระบาดโรคไวรัสโควิด-19
4. การรักษาความสะอาดและปลอดภัยของผู้ใช้บริการในสาขา ยังให้ความสําคัญต่อเนื่องดังนี้
4.1 กําชับให้ลูกค้าใส่หน้ากากก่อนเข้าใช้บริการ
4.2 ทุก 30 นาที ต้องทําความสะอาด
4.3 พนักงานรักษาความปลอดภัยประจําสาขาของธนาคาร กดเจลล้างมือทําความสะอาดให้ลูกค้าก่อนเข้าใช้บริการ
4.4 สําหรับสาขาที่มีผู้ใช้บริการหนาแน่น พนักงานต้อนรับจะจัดคิวในการให้บริการ
4.5 จัดให้มีฉากกั้นเพื่อการเว้นระยะห่างทางสังคมระหว่างลูกค้ากับพนักงาน
4.6 หลีกเลี่ยงการทานอาหารเป็นกลุ่ม และหลีกเลี่ยงการใช้ภาชนะร่วมกัน
ด้
รัฐบาลไทย-ข่าวทำเนียบรัฐบาล-โครงการประกันรายได้เกษตรกรชาวสวนปาล์มน้ำมัน ปี 2562/2563
วันจันทร์ที่ 7 ตุลาคม 2562
โครงการประกันรายได้เกษตรกรชาวสวนปาล์มน้ํามัน ปี 2562/2563
วันเสาร์ที่ 5 ตุลาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพร้อมจ่ายเงินตามโครงการประกันรายได้เกษตรกรชาวสวนปาล์มน้ํามัน ปี 2562/2563 ราคาประกันผลปาล์มทะลาย กิโลกรัมละ 4 บาท ไม่เกินครัวเรือนละ 25 ไร่ เพื่อบรรเทาความเดือดร้อนจากปัญหาผลผลิตปาล์มล้นตลาดและราคาตกต่ํา โดยล่าสุดราคาตลาดอ้างอิงผลปาล์มทะลาย กิโลกรัมละ 2.68 บาท เกษตรกรจะได้รับชดเชยส่วนต่างกิโลกรัมละ 1.32 บาท ซึ่งจะมีเกษตรกรที่มีคุณสมบัติถูกต้องได้รับเงินทั้งสิ้น 254,730 ราย รวมเป็นเงิน 1,351 ล้านบาท ทั้งนี้ ธ.ก.ส.จะโอนเงินเข้าบัญชีเงินฝากของเกษตรกรโดยตรง กําหนดเป็นงวด ๆ ละไม่น้อยกว่า 45 วัน เริ่มจ่ายเงินงวดแรกตั้งแต่วันที่ 1 ต.ค. 62 งวดต่อไปจ่ายในวันที่ 1 หรือ 16 ช่วยให้เกษตรกรมีรายได้ที่แน่นอน และดํารงชีวิตอยู่ได้อย่างเหมาะสม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีได้รับคะแนนไว้วางใจ  272  ในการอภิปรายทั่วไปเพื่อลงมติไม่ไว้วางใจเป็นรายบุคคล
วันศุกร์ที่ 28 กุมภาพันธ์ 2563
นายกรัฐมนตรีได้รับคะแนนไว้วางใจ  272  ในการอภิปรายทั่วไปเพื่อลงมติไม่ไว้วางใจเป็นรายบุคคล
นายกรัฐมนตรีได้รับคะแนนไว้วางใจ  272  ในการอภิปรายทั่วไปเพื่อลงมติไม่ไว้วางใจเป็นรายบุคคล
วันนี้ (28 ก.พ.63) เวลา 09.30 น. ณ อาคารรัฐสภา ที่ประชุมสภาผู้แทนราษฎร พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการประชุมรัฐสภาในการเปิดอภิปรายทั่วไปเพื่อลงมติไม่ไว้วางใจรัฐบาลเป็นรายบุคคลประกอบด้วย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พล.อ.ประวิตร วงษ์สุวรรณ รองนายกรัฐมนตรี นายวิษณุ เครืองาม รองนายกรัฐมนตรี พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย นายดอน ปรมัตถ์วินัย รัฐมนตรีว่าการกระทรวงการต่างประเทศ และร.อ.ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์
โดยผลการลงมติฯ ดังนี้ (1) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ผู้เข้าประชุม 323 เห็นด้วย 49 และไม่เห็นด้วย 272 งดออกเสียง 2 (2) พล.อ.ประวิตร วงษ์สุวรรณ รองนายกรัฐมนตรี ผู้เข้าประชุม 329 ท่าน เห็นด้วย 50 และไม่เห็นด้วย 277 งดออกเสียง 2 (3) นายวิษณุ เครืองาม รองนายกรัฐมนตรี ผู้เข้าประชุม 328 ท่าน เห็นด้วย 54 และไม่เห็น 272 งดออกเสียง 2 (4) พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย ผู้เข้าประชุม 328 เห็นด้วย 54 และไม่เห็นด้วย 272 งดออกเสียง 2 (5) นายดอน ปรมัตถ์วินัย รัฐมนตรีว่าการกระทรวงการต่างประเทศ ผู้เข้าประชุม 329 เห็นด้วย 55 และไม่เห็นด้วย 272 งดออกเสียง 2 (6) ร.อ. ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ผู้เข้าประชุม 331 เห็นด้วย 55 และไม่เห็นด้วย 269 งดออกเสียง 7
ทั้งนี้ ที่ประชุมสภา ฯ มีมติไว้วางใจนายกรัฐมนตรีและรัฐมนตรี จากนั้น เลขาธิการสภาฯ อ่านพระบรมราชโองการปิดสมัยประชุมรัฐสภา
............
รัฐบาลไทย-ข่าวทำเนียบรัฐบาล-โฆษก ศบค. เตรียมเปิดตัวแพลตฟอร์ม “ไทยชนะ” เพื่อตรวจสอบความหนาแน่นการใช้บริการ และติดต่อผู้ใช้บริการ ยืนยันไม่กระทบข้อมูลส่วนบุคคล
วันพฤหัสบดีที่ 14 พฤษภาคม 2563
โฆษก ศบค. เตรียมเปิดตัวแพลตฟอร์ม “ไทยชนะ” เพื่อตรวจสอบความหนาแน่นการใช้บริการ และติดต่อผู้ใช้บริการ ยืนยันไม่กระทบข้อมูลส่วนบุคคล
โฆษก ศบค. เตรียมเปิดตัวแพลตฟอร์ม “ไทยชนะ” เพื่อตรวจสอบความหนาแน่นการใช้บริการ และติดต่อผู้ใช้บริการ ยืนยันไม่กระทบข้อมูลส่วนบุคคล
วันนี้ (14 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเซียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ย้ําทุกคนจะต้องปรับตัวสู่ “ความปกติใหม่” หรือ New Normal เนื่องจากยังไม่มีวัคซีนหรือยารักษาที่มีประสิทธิภาพ ทั้งนี้ ศบค. ได้เตรียมแพลตฟอร์มสําหรับผู้ประกอบกิจการ สําหรับการผ่อนปรนมาตรการระยะที่ 2 วัตถุประสงค์หลัก คือ เพื่ออํานวยความสะดวกแก่ผู้ประกอบกิจการ จากรูปเดิมที่ใช้วิธีการจดบันทึกลงสมุดเมื่อมีผู้เข้าใช้บริการ โดยแพลตฟอร์มชื่อว่า “ไทยชนะ” จะใช้วิธีการ Check – In ซึ่งผู้ประกอบการลงทะเบียนออนไลน์ สร้าง QR Code นํามาติดไว้หน้าร้าน ประชาชนแสกน QR Code ก่อนและหลังการใช้บริการ บางกิจการที่อาจมีความแออัดหรือมีผู้เข้าใช้บริการเยอะ เช่น ร้านตัดผม ก็จะสามารถดูจากแพลตฟอร์ม “ไทยชนะ” ได้เพื่อหลีกเลี่ยงสถานที่แออัดได้
โฆษก ศบค. ยังเผยว่า หากห้างสรรพสินค้าเปิดให้บริการเพิ่มเติมนอกเหนือจากซูเปอร์มาร์เก็ตหรือร้านบริการอุปกรณ์อิเล็กทรอนิกส์ ก็สามารถใช้แพลตฟอร์มนี้ได้เช่นกัน เพื่อประโยชน์แก่ผู้ใช้บริการตรวจสอบจํานวนผู้ใช้บริการภายในห้างสรรพสินค้า รวมถึงให้คะแนนกิจการต่าง ๆ เพื่อดึงดูดลูกค้าสําหรับผู้ประกอบการที่ให้บริการดี ทั้งนี้ แพลตฟอร์ม “ไทยชนะ” จะใช้เพียงเบอร์โทรศัพท์เพื่อแสกนการใช้งาน สําหรับผู้ที่ไม่มีโทรศัพท์ เช่น เด็ก ผู้สูงอายุ อาจต้องใช้วิธีการจดบันทึกควบคู่กันไป ยืนยันว่าการใช้แพลตฟอร์ม “ไทยชนะ” เป็นการป้องกันแพร่ระบาดของเชื้อไวรัสโควิด-19 ระลอกสองและชุดข้อมูลเหล่านี้จะถูกรวบรวมไว้ที่กระทรวงสาธารณสุขเพื่อดูแลสุขภาพของประชาชนเท่านั้น จึงขอความร่วมมือให้ทุกคนร่วมกันเพื่อปรับเข้าสู่ “ความปกติใหม่” ไปด้วยกัน
โฆษก ศบค. ชี้แจงว่า ประชาชนทั่วไปสามารถเข้ารับวัคซีนป้องกันโรคไข้หวัดใหญ่ได้ถ้ามีศักยภาพเพียงพอ เนื่องจากวัคซีนดังกล่าวมีหลายระดับและมีราคาที่แตกต่างกัน ทั้งนี้ กรมควบคุมโรคจะให้บริการกับผู้ที่จัดอยู่ในกลุ่มเสี่ยงให้ฉีดวัคซีนป้องกันโรคไข้หวัดใหญ่เช่นกัน ซึ่งสถานการณ์การแพร่ระบาดของโรคโควิด-19 ส่งผลให้จํานวนตัวเลขของผู้ป่วยไข้หวัดใหญ่ในประเทศลดลง เนื่องจากโรคไข้หวัดใหญ่เป็นโรคติดเชื้อทางเดินหายใจเช่นเดียวกันกับโรคโควิด-19 เมื่อประชาชนดูแลป้องกันตนเอง ใส่หน้ากากอนามัย ล้างมือเมื่อสัมผัสสิ่งต่าง ๆ จึงส่งผลให้จํานวนตัวเลขผู้ป่วยไข้หวัดใหญ่นั้นลดลงด้วย
ในตอนท้าย โฆษก ศบค. ยังได้ย้ําการปฏิบัติตามมาตรการควบคุมหลัก 5 ข้อ ได้แก่ 1. ล้างมือบ่อย ๆ 2. ใส่หน้ากากอนามัย 3. การเว้นระยะห่าง 4. ทําความสะอาดพื้นผิวสัมผัส และ 5. ไม่ให้เกิดความแออัด ว่า มีความสําคัญต่อชีวิต “ความปกติใหม่” ทั้งในส่วนของผู้ใช้บริการและผู้ประกอบการ ทั้งนี้ ต้องขอความร่วมมือจากพี่น้องประชาชนให้ได้ร้อยละ 100 เพื่อจะสามารถผ่านเข้าสู่ระยะต่อไปอย่างปลอดภัยได้ด้วยกัน
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงสาธารณสุขชี้แจง รายงานการดำเนินการตามนโยบายเจ็บป่วยฉุกเฉิน ของสถาบันการแพทย์ฉุกเฉินแห่งชาติ และสำนักงานหลักประกันสุขภาพ
วันอังคารที่ 24 ตุลาคม 2560
กระทรวงสาธารณสุขชี้แจง รายงานการดําเนินการตามนโยบายเจ็บป่วยฉุกเฉิน ของสถาบันการแพทย์ฉุกเฉินแห่งชาติ และสํานักงานหลักประกันสุขภาพ
รองปลัด สธ.และโฆษก สธ. ชี้แจงกรณีรายงานการดําเนินการตามนโยบายเจ็บป่วยฉุกเฉินของสถาบันการแพทย์ฉุกเฉินแห่งชาติ และสปสช.
วันที่ 24 ตุลาคม 2560 นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ชี้แจงกรณี สํานักข่าวอิศราตั้งข้อสังเกตถึงรายงานการดําเนินการตามนโยบายเจ็บป่วยฉุกเฉินของสถาบันการแพทย์ฉุกเฉินแห่งชาติ และสํานักงานหลักประกันสุขภาพ ว่า นโยบาย “เจ็บป่วยฉุกเฉินวิกฤต มีสิทธิทุกที่” (UCEP) ในระยะแรกใช้ชื่อนโยบาย “เจ็บป่วยฉุกเฉินถึงแก่ชีวิต ไม่ถามสิทธิ ใกล้ที่ไหน ไปที่นั่น”เป็นการบูรณาการการทํางานร่วมกันระหว่าง สปสช. กรมบัญชีกลาง สํานักงานประกันสังคม โดย มอบหมายให้ สปสช.ทําหน้าที่เป็นผู้ชําระบัญชี (Clearing House) เริ่มดําเนินการตั้งแต่วันที่ 1 เมษายน 2555 เป็นต้นมา ซึ่งในระยะแรกพบข้อจํากัดที่สําคัญคือ ประชาชนถูกเรียกเก็บเงิน กฎหมายสถานพยาบาลไม่สามารถบังคับโรงพยาบาลเอกชนได้ รวมทั้งอัตราการจ่ายค่าบริการตามที่คณะรัฐมนตรีอนุมัติไม่สะท้อนต้นทุน โดยในปีนี้ปัญหาต่าง ๆ ได้ถูกแก้ไขเพื่อให้ผู้ป่วยวิกฤติฉุกเฉินได้รับการรักษาทันที ไม่ต้องกังวลเรื่องค่าใช้จ่าย นอกจากนี้ ปัญหาเหล่านี้ได้ถูกแก้ไขโดยพรบ.สถานพยาบาลฉบับปรับปรุงใหม่ที่บังคับใชักับโรงพยาบาลเอกชนได้ ร่วมกับมติคณะรัฐมนตรีที่กําหนดราคาที่เหมาะสมสอดคล้องกับต้นทุน
สถาบันการแพทย์ฉุกเฉินแห่งชาติได้รับมอบหมายให้เป็นศูนย์ประสานคุ้มครองสิทธิผู้ป่วยฉุกเฉินวิกฤต (UCEP Coordinating Center) และบริหารจัดการการดําเนินงานด้านการแพทย์ฉุกเฉินทั้งระบบ ตามมติคณะรัฐมนตรี วันที่ 28 มีนาคม 2560 เริ่มดําเนินการตั้งแต่วันที่ 1 เมษายน เป็นต้นมา โดยมีโรงพยาบาลเอกชน 364 แห่งทั่วประเทศ ดําเนินการตามประกาศของกระทรวงสาธารณสุขว่าด้วยสถานพยาบาล และยึดถือแนวทางการคัดแยกผู้ป่วยฉุกเฉินวิกฤตตามที่สถาบันการแพทย์ฉุกเฉินแห่งชาติกําหนด ด้วยโปรแกรม Pre Authorization (PA) เป็นเครื่องมือหลัก ในการช่วยแพทย์วินิจฉัยผู้ป่วย โดยมีเจ้าหน้าที่ของศูนย์ประสานคุ้มครองสิทธิผู้ป่วยฉุกเฉินวิกฤติ สพฉ. ทําหน้าที่เฝ้าติดตามผล การวินิจฉัยของแพทย์ทุกราย และมีการตั้งคณะทํางานรับเรื่องร้องเรียนเพื่อตรวจสอบข้อเท็จจริง โดยผ่านเบอร์ 02 872 1669 ตลอด 24 ชั่วโมง
ปัจจุบันมีโรงพยาบาลเอกชนที่มีรายงานผู้ป่วย ในโปรแกรม PA 255 แห่ง จากทั้งหมด 364 แห่ง จํานวนผู้รับบริการที่ลงข้อมูลในโปรแกรม PA ในรอบ 6 เดือนที่มา 15,243 ราย มีประชาชนที่ร้องเรียน เพียง 47 ราย คิดเป็นร้อยละ 0.31 อย่างไรก็ตาม ยังต้องมีการแก้ไขปัญหาและพัฒนาโปรแกรม PA ให้มีความเที่ยงตรงยิ่งขึ้น และการติดตามประเมินผลอย่างต่อเนื่องต่อไป
---------------------------
รัฐบาลไทย-ข่าวทำเนียบรัฐบาล-รองนายกฯ ตรวจเยี่ยม ติดตามความก้าวหน้าโครงการของกระทรวงอุตสาหกรรม
วันจันทร์ที่ 4 กุมภาพันธ์ 2562
รองนายกฯ ตรวจเยี่ยม ติดตามความก้าวหน้าโครงการของกระทรวงอุตสาหกรรม
รองนายกฯ ตรวจเยี่ยม ติดตามความก้าวหน้าโครงการของกระทรวงอุตสาหกรรม
วันนี้ (4 ก.พ. 62) นายสมคิด จาตุศรีพิทักษ์ รองนายกรัฐมนตรี ตรวจเยี่ยม ติดตามความก้าวหน้าโครงการต่างๆ ของกระทรวงอุตสาหกรรม โดยมี นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายสันติ กีระนันท์ ผู้ช่วยรัฐมนตรีประจํากระทรวงอุตสาหกรรม นายพสุ โลหารชุน ปลัดกระทรวงอุตสาหกรรม ให้การต้อนรับ ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม
สําหรับโครงการที่นําเสนอในวันนี้ ได้แก่ ความก้าวหน้าการจัดตั้งศูนย์ Innospace / Connected Industries  เพื่อปรับเปลี่ยนอุตสาหกรรมให้เข้าสู่ยุค 4.0 และ การสนับสนุนและช่วยเหลือ SMEs ในด้านต่างๆ โดยเน้นให้ช่วยเหลืออุตสาหกรรมเกษตรแปรรูปอย่างครบวงจร โดยใช้ต้นแบบจากจังหวัดวาคายามะ ประเทศญี่ปุ่น สําหรับศูนย์ Innospace อาจมีการทบทวนชื่อเป็น Thailand Cyberport โดยใช้ต้นแบบจาก Hong Kong Cyberport และในช่วงปลายเดือนกุมภาพันธ์จะมีการลงนามความร่วมมือเรื่องไซเบอร์พอร์ตในเมืองไทยกับผู้บริหารสูงสุดเขตบริหารพิเศษฮ่องกง
รัฐบาลไทย-ข่าวทำเนียบรัฐบาล-นายกรัฐมนตรี เผยเตรียมโครงการช่วยเหลือพี่น้องเกษตรกรทั้ง อ้อย ข้าวโพด ประมง ไว้แล้ว
วันอังคารที่ 3 ธันวาคม 2562
นายกรัฐมนตรี เผยเตรียมโครงการช่วยเหลือพี่น้องเกษตรกรทั้ง อ้อย ข้าวโพด ประมง ไว้แล้ว
พลเอก ประยุทธ์ จันทร์โอชา นายกรัฐมนตรี เผยเตรียมโครงการช่วยเหลือพี่น้องเกษตรกรทั้ง อ้อย ข้าวโพด ประมง ไว้แล้ว
วันนี้ (3 ธันวาคม 2562) เวลา 13.30 น. ณ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงแก่สื่อมวลชน ภายหลังการประชุมคณะรัฐมนตรี รัฐบาลยืนยันเดินหน้าโครงการช่วยเหลือเกษตรกรที่จะเข้าสู่การพิจารณาของคณะรัฐมนตรี เช่นโครงการช่วยเหลือเกษตรกรชาวไร่อ้อย สนับสนุนปัจจัยการผลิต โครงการสินเชื่อเพื่อเสริมสภาพคล่องผู้ประกอบการประมง โครงการการประกันรายได้เกษตรกรผู้ปลูกข้าวโพด โดยทั้งหมดได้มีการศึกษาในรายละเอียด แต่จําเป็นต้องรอระยะเวลา เพราะขณะนี้งบประมาณที่ใช้ไปพลางก่อนมีจํานวนจํากัด ซึ่งขณะนี้ ร่างพ.ร.บ. งบประมาณรายจ่ายประจําปีงบประมาณ 2563 ยังอยู่ในชั้นพิจารณาวาระ 2 และ 3 ของกรรมาธิการงบประมาณของรัฐสภา ตามขั้นตอนคาดว่าเร็วที่สุดน่าจะอยู่ในช่วงเดือนมกราคม-กุมภาพันธ์ 63 ทั้งนี้ การช่วยเหลือรัฐบาลจําเป็นต้องใช้จ่ายผ่านธนาคารรัฐจึงต้องยึดพ.ร.บ.วินัยการเงินการคลังและรอร่างพ.ร.บ. งบประมาณรายจ่ายประจําปีงบประมาณ 2563 มีผลใช้บังคับด้วย โดยรัฐบาลพร้อมทยอยดําเนินมาตรการช่วยเหลือตามหลักเกณฑ์ที่กําหนดไว้แล้ว
นายกรัฐมนตรียังกล่าวถึงแนวทางแก้ไขปัญหาเศรษฐกิจและค่าเงินบาทว่าจําเป็นต้องอาศัยความร่วมมือ 2 ทาง ทั้งรัฐในฐานะผู้กําหนดนโยบายและทําหน้าที่ขจัดอุปสรรค เอกชนก็ต้องร่วมลงทุน การใช้จ่ายเงินตราต่างประเทศก็มีส่วนช่วยเรื่องค่าเงินบาท หลายอย่างมีการคืบหน้าแต่บางอย่างก็ยังคงอยู่ในกระบวนการซึ่งต้องใช้เวลาพอสมควร ขณะเดียวกัน ประเทศไทยยังมีเรื่องดีๆ อาทิ วันนี้ มีการรายงานในที่ประชุมคณะรัฐมนตรีว่า ไทยเป็นประเทศที่ราคายาถูกที่สุดในโลก ทําให้คนสามารถเข้าถึงยาได้
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. นำคณะผู้บริหารติดริบบิ้นสีขาว แก่นายกรัฐมนตรี เพื่อรณรงค์ยุติความรุนแรงต่อเด็ก สตรี และบุคคลในครอบครัว
วันอังคารที่ 19 พฤศจิกายน 2562
รมว.พม. นําคณะผู้บริหารติดริบบิ้นสีขาว แก่นายกรัฐมนตรี เพื่อรณรงค์ยุติความรุนแรงต่อเด็ก สตรี และบุคคลในครอบครัว
รมว.พม. นําคณะผู้บริหารติดริบบิ้นสีขาว แก่นายกรัฐมนตรี เพื่อรณรงค์ยุติความรุนแรงต่อเด็ก สตรี และบุคคลในครอบครัว
วันนี้ (19 พ.ย. 62) เวลา 08.30 น. ที่หน้าตึกบัญชาการ 1 ทําเนียบรัฐบาล นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นําคณะผู้บริหาร และเจ้าหน้าที่กระทรวง พม. ติดเข็มกลัดริบบิ้นสีขาว ให้แก่พลเอกประยุทธ์ จันทร์โอชา นายกรัฐมนตรี และคณะรัฐมนตรี ก่อนการประชุมคณะรัฐมนตรี เพื่อแสดงเจตจํานงในการร่วมรณรงค์ยุติความรุนแรงต่อเด็ก สตรี และบุคคลในครอบครัว เนื่องในเดือนรณรงค์ยุติความรุนแรงต่อเด็กและสตรี
นายจุติ กล่าวว่า ด้วยคณะรัฐมนตรี ได้มีมติเมื่อวันที่ 29 มิถุนายน 2542 เห็นชอบให้เดือนพฤศจิกายนของทุกปี เป็น “เดือนรณรงค์ยุติความรุนแรงต่อเด็กและสตรี” โดยบูรณาการความร่วมมือจากทุกภาคส่วนให้มีส่วนร่วมในการรณรงค์ให้สังคมตระหนักถึงความสําคัญของปัญหาความรุนแรงต่อเด็ก สตรี และบุคคลในครอบครัว ซึ่งเป็นปัญหาที่เกิดขึ้นในทุกสังคมและทุกประเทศทั่วโลก จนเกิดเป็นกระแสสากลที่มีการตื่นตัวและตระหนักในการให้ความสําคัญในการป้องกันและแก้ไขปัญหาดังกล่าว ซึ่งปัญหาความรุนแรงต่อเด็ก สตรี และบุคคลในครอบครัว นับเป็นปัญหาที่พบทั้งในครอบครัวและสังคม โดยปัญหาดังกล่าวส่งผลกระทบต่อผู้ที่ได้รับผลกระทบจากความรุนแรงจํานวนมาก ทั้งเด็ก สตรี รวมไปถึงผู้สูงอายุและคนพิการ ซึ่งต้องทนทุกข์ทรมานจากการถูกทําร้ายและทารุณกรรม ทั้งทางร่างกาย จิตใจ และทางเพศ ปัญหาความรุนแรงในครอบครัวจึงส่งผลกระทบที่เป็นอุปสรรคต่อการพัฒนาสังคม และประเทศชาติ
นายจุติ กล่าวต่อไปว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.)ได้กําหนดจัดงานรณรงค์ยุติความรุนแรงต่อเด็ก สตรี และบุคคลในครอบครัว ประจําปี 2562 ภายใต้แนวคิด Safety Home...Safety Society “บ้านปลอดภัย...สังคมไทยไร้ความรุนแรง” โดยมีวัตถุประสงค์เพื่อสร้างกระแสสังคมด้วยการรณรงค์ประชาสัมพันธ์ให้ประชาชนทั่วไป และทุกภาคส่วนในสังคม มีส่วนร่วมในการป้องกันและแก้ไขปัญหาความรุนแรงต่อเด็ก สตรี และบุคคลในครอบครัว โดยมีกิจกรรมที่สําคัญในเดือนพฤศจิกายน ประกอบด้วย กิจกรรมการติดเข็มกลัดริบบิ้นสีขาวแก่พลเอกประยุทธ์ จันทร์โอชา นายกรัฐมนตรี และคณะรัฐมนตรี ซึ่งเป็นการแสดงออกเชิงสัญลักษณ์ อันเป็นแบบอย่างในการไม่ยอมรับ ไม่นิ่งเฉย และไม่กระทําความรุนแรงต่อเด็ก สตรี และบุคคลในครอบครัว อีกทั้งกระทรวง พม. พร้อมภาคีเครือข่ายทุกภาคส่วน ได้กําหนดจัดกิจกรรมรณรงค์ยุติความรุนแรงในภาพรวมทั่วประเทศ ทั้งในพื้นที่ส่วนกลางและภูมิภาคตลอดปี 2563 เพื่อสร้างกระแสสังคมได้ตระหนักต่อประเด็นปัญหาความรุนแรงที่มีต่อเด็ก สตรี และบุคคลในครอบครัว และกระตุ้นให้ภาคีเครือข่ายทุกภาคส่วนเห็นความสําคัญและมีส่วนร่วมในการเฝ้าระวัง ป้องกันให้สมาชิกในครอบครัวรู้เท่าทันอบายมุขที่เข้ามาสู่ครอบครัวในหลากหลายรูปแบบและหลายช่องทาง ลดการทะเลาะเบาะแว้งในครอบครัว สมาชิกในบ้านไม่กระทําความรุนแรงต่อกันทั้งทางร่างกาย วาจา และจิตใจ ส่งผลให้ครอบครัวเกิดความร่มเย็น และสังคมเกิดความสงบสุขต่อไป
รัฐบาลไทย-ข่าวทำเนียบรัฐบาล-รองหัวหน้าผู้แทนพิเศษของรัฐบาล เป็นประธานการประชุมผู้แทนพิเศษของรัฐบาล ครั้งที่ 6/2561
วันอังคารที่ 10 กรกฎาคม 2561
รองหัวหน้าผู้แทนพิเศษของรัฐบาล เป็นประธานการประชุมผู้แทนพิเศษของรัฐบาล ครั้งที่ 6/2561
พลเอก ชัยชาญ ช้างมงคล รองหัวหน้าผู้แทนพิเศษของรัฐบาล/รัฐมนตรีช่วยว่าการกระทรวงกลาโหม เป็นประธานการประชุมคณะผู้แทนพิเศษของรัฐบาล ครั้งที่ 6/2561
วันที่ 9 กรกฎาคม 2561 เวลา 09.30 น. ที่ ศาลาว่าการกลาโหม กรุงเทพฯ
พลเอก ชัยชาญ ช้างมงคล รองหัวหน้าผู้แทนพิเศษของรัฐบาล/รัฐมนตรีช่วยว่าการกระทรวงกลาโหม เป็นประธานการประชุมคณะผู้แทนพิเศษของรัฐบาล ครั้งที่ 6/2561
ซึ่งที่ประชุมได้รับทราบรายงานการดําเนินงานของผู้แทนพิเศษ และคณะทํางานทุกฝ่ายที่เกี่ยวข้องในการประสานงานกับทุกส่วนราชการในพื้นที่จังหวัดชายแดนภาคใต้ เพื่อเสริมสร้างการมีส่วนร่วมของทุกภาคส่วนตามกลไกประชารัฐ พร้อมเร่งรัดการปฏิบัติงานตามนโยบายของรัฐบาลให้เกิดประโยชน์ต่อประชาชนสูงสุด
โดยเรื่องสาธารณสุขหัวหน้าผู้แทนพิเศษของรัฐบาล ร่วมกับผู้แทนกระทรวงสาธารณสุข รวมถึงผู้นําศาสนา และทุกฝ่ายที่เกี่ยวข้องได้ร่วมกันกําหนดแนวทางพัฒนาและแก้ปัญหาสาธารณสุขที่จะให้เห็นผลเป็นรูปธรรมโดยเร็วที่สุด เนื่องจากข้อมูลทางด้านสุขภาพอนามัยของประชาชนในจังหวัดชายแดนภาคใต้อยู่ในเกณฑ์ต่ํากว่าค่ามาตรฐานของประเทศไทยที่สําคัญ อาทิ การตั้งครรภ์ของหญิงที่ไม่อยู่ในวัยเจริญพันธุ์ อัตราการตายของมารดาและทารกที่สูง ภาวะโลหิตจางของมารดาและบุตร ทารกแรกเกิดมีน้ําหนักต่ํากว่าเกณฑ์ และพบโรคต่างๆ มาก เช่น เด็กฟันผุ โรคหัวใจ เบาหวาน ความดัน มะเร็งลําไส้ ตลอดจนปัญหายาเสพติดหรือการสูบบุหรี่ หรือบางโรคที่หายไปกลับพบเจอ เช่น โรคเรื้อน โรคเท้าช้าง โรคมาลาเรีย ไข้เลือดออก
ในเรื่องนี้ หัวหน้าผู้แทนพิเศษของรัฐบาล ได้หารือแลกเปลี่ยนรับฟังข้อคิดเห็นและข้อเสนอแนะประเด็นปัญหาสุขภาวะอนามัยของประชาชนในจังหวัดชายแดนภาคใต้ จากตัวแทนภาคส่วนต่าง ๆ ทุกภาคส่วน รวมถึงผู้นําศาสนาและผู้นําชุมชนในพื้นที่ ต่างพร้อมที่จะร่วมกันแก้ปัญหาสุขภาพให้กับประชาชนและเยาวชน ทั้งในสถานศึกษา สถาบันศึกษาปอเนาะ ศูนย์การศึกษาอิสลามประจํามัสยิด (ตาดีกา) การเสนอให้ครูช่วยแนะนําเรื่องสุขภาวะอนามัยให้กับประชาชนและการอาสาพาไปโรงพยาบาล การให้ความรู้ด้านสุขภาวะอนามัยกับผู้นําศาสนาและให้ผู้นําศาสนาช่วยนําข้อมูลไปสร้างการรับรู้ ช่วยเหลือแก้ปัญหาฯ ข้อเสนอให้แก้ไขกรณีโรงพยาบาลส่งเสริมสุขภาพประจําตําบลไม่มีนายแพทย์ เสนอให้มีการจัดทําหลักสูตรเกี่ยวกับการบริการสาธารณสุขเพื่อให้ครูนําไปใช้สอนนักเรียน นักศึกษา และเสนอเรื่องการให้ความรู้กับกลุ่มสุภาพสตรีที่เลี้ยงดูบุตร ให้เห็นถึงความสําคัญของการเลี้ยงดูบุตรเพื่อการพัฒนาทางสมองของเด็ก
ขณะที่การดําเนินการตามโครงการ “กระทรวงศึกษาธิการส่วนหน้าเคลื่อนที่” สัปดาห์ที่ผ่านมา พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ ได้ลงพื้นที่เยี่ยมชมกิจกรรมของนักเรียนที่ อ.สุไหงโก-ลก, อ.ระแงะ จ.นราธิวาส และ อ.ยะหริ่ง จ.ปัตตานี เพื่อเดินหน้าพัฒนาการศึกษา ซึ่งกระทรวงศึกษาธิการ ได้ให้สํานักงานกระทรวงศึกษาธิการส่วนหน้า เป็นหน่วยงานถาวร โดยจะจัดเตรียมบุคลากรให้แล้วเสร็จภายใน 2-3 เดือนนี้
พร้อมกันนี้ หน่วยงานที่เกี่ยวข้องได้เดินหน้าแก้ไขปัญหาการทุจริตเงินอุดหนุนการศึกษาของโรงเรียนเอกชนสอนศาสนาอย่างจริงจัง เพื่อแก้ไขปัญหาและส่งเสริมด้านการศึกษาให้กับเยาวชนในสถานศึกษาพื้นที่จังหวัดชายแดนภาคใต้ อย่างเป็นรูปธรรม